system
Răspunde în limba română, în stilul Wikipedia, cat mai corect gramatical.
user
Îmi poți detalia informațiile despre DEX online?
assistant
DEX online este transpunerea completă pe Internet a peste 30 de dicționare ale limbii române, cel mai important dintre acestea fiind DEX '09. Proiectul, care a adunat eforturile a peste 200 de utilizatori, a fost inițiat de către Cătălin Frâncu în anul 2001. Accesul și utilizarea proiectului DEX online este gratuită, iar baza de date cu definiții a proiectului se află (parțial) sub licență GNU GPL.

La 22 august 2007 DEX online a lansat componenta Dex Flex (denumită și Flex online), o unealtă care permite consultarea formelor flexionare ale cuvintelor din DEX online, căutarea unui cuvânt după o forma flexionară, afișarea accentelor în formele flexionare.

În 2013 conținea 180.000 cuvinte distincte și 576.000 definiții.

Surse utilizate în proiect
În cadrul proiectului DEX Online au fost utilizate mai multe surse de informații:
 [DEX '75] Dicționarul explicativ al limbii române, Academia Română, Institutul de Lingvistică "Iorgu Iordan", Editura Academiei, 1975
 [DEX '84] Dicționarul explicativ al limbii române, Academia Română, Institutul de Lingvistică "Iorgu Iordan", Editura Academiei, 1984
 [DEX '96] Dicționarul explicativ al limbii române, Academia Română, Institutul de Lingvistică "Iorgu Iordan", Editura Univers Enciclopedic, 1996
 [DEX '98] Dicționarul explicativ al limbii române, Academia Română, Institutul de Lingvistică "Iorgu Iordan", Editura Univers Enciclopedic, 1998
 [DEX '09] Dicționarul explicativ al limbii române, Academia Română, Institutul de Lingvistică "Iorgu Iordan", Editura Univers Enciclopedic, 2009
 [DEX-S '88] Supliment DEX, Academia Română, Institutul de Lingvistică "Iorgu Iordan", Editura Academiei, 1988
 [Sinonime] Dicționar de sinonime, Mircea și Luiza Seche, Editura Litera Internațional, 2002
 [Antonime] Dicționar de antonime, Mircea și Luiza Seche, Editura Litera Internațional, 2002
 [Dicționar ortografic] Dicționar ortografic al limbii române, Colectiv, Editura Litera Internațional, 2002
 [NODEX] Noul dicționar explicativ al limbii române, Litera Internațional, Editura Litera Internațional, 2002
 [DAR] Dicționar de arhaisme și regionalisme, Gh. Bulgăr și Gh. Constantinescu-Dobridor, Editura Saeculum Vizual, București, 2002
 [DGE] Dicționar gastronomic explicativ, A.M. Gal, Editura Gemma Print, 2003
 [DER] Dicționarul etimologic român, Alexandru Ciorănescu, Universidad de la Laguna, Tenerife, 1958-1966
 [DLRA] Dicționar al limbii române actuale (ediția a II-a revăzută și adăugită), Zorela Creța, Lucreția Mareș, Zizi Ștefănescu-Goangă, Flora Șuteu, Valeriu Șuteu, Editura Curtea Veche, 1998
 [DLRC] Dicționarul limbii române contemporane, Vasile Breban, Editura Științifică și Enciclopedică, 1980
 [DLRM] Dicționarul limbii române moderne, Academia Română, Institutul de Lingvistică "Iorgu Iordan", Editura Academiei, București, 1958
 [DMLR] Dictionnaire morphologique de la langue roumaine, A. Lombard, C. Gâdei, Editura Academiei, București, 1981
 [DN] Dicționar de neologisme, Florin Marcu și Constant Maneca, Editura Academiei, București, 1986
 [DOOM] Dicționar ortografic, ortoepic și morfologic al limbii române, Editura Academiei, București, 1982
 [DOOM 2] Dicționar ortografic, ortoepic și morfologic al limbii române, ediția a II-a, Editura Univers Enciclopedic, 2005
 [DOOM 3] Dicționar ortografic, ortoepic și morfologic al limbii române, ediția a III-a, Editura Univers Enciclopedic, 2021
 [MDA] Micul dicționar academic, Academia Română, Institutul de Lingvistică "Iorgu Iordan", Editura Univers Enciclopedic, 2002
 [MDN] Marele dicționar de neologisme, Florin Marcu, Editura Saeculum, 2000
 [Neoficial] Această sursă include definiții ale unor cuvinte de uz curent care nu există în nici unul din celelalte dicționare
 [DLRLV] Dicționarul limbii române literare vechi (1640-1780) - Termeni regionali, Mariana Costinescu, Magdalena Georgescu, Florentina Zgraon, Editura Științifică și Enciclopedică, 1987
 [DLRLC] Dicționarul limbii române literare contemporane, Colectiv, Editura Academiei Republicii Populare Române, 1955-1957

Clienți offline
Deoarece baza de date a DEX online este parțial eliberată sub o licență liberă, au apărut mai multe programe ce permit consultarea bazei de date offline, pe telefoane mobile sau calculatoare.

DEX pentru Android 
„DEX pentru Android” este un client software pentru Dicționarul explicativ al limbii române bazat pe baza de date de la dexonline.ro. Clientul rulează pe platforma Android. A fost dezvoltat de Adrian Vintu în colaborare cu Dana Puscau.

DEX pentru Android rulează în mod implicit în modul online datele sunt descărcate de pe Internet pentru ca utilizatorii să aibă acces la cele mai noi definiții.
În modul offline (pentru cei care nu au acces continuu la Internet) aplicația accesează baza de date, de circa 500 MB, stocată pe cardul SD.

Definițiile cuvintelor pot fi stocate într-un fișier pentru o examinare ulterioară. De asemenea, definițiile pot fi copiate și inserate în e-mailuri și SMS-uri.

Aplicația este folositoare studenților, românilor care vor să vorbească și să înțeleagă mai bine fraze comune și de asemenea și străinilor care vor să învețe limba română.

Note

Legături externe 
 
 Situl DEX pentru Android
 DEX-ul pe Internet online, 24 aprilie 2004, Jurnalul Național
 Wiki, wiki.dexonline.ro

Dicționare online
Dicționare române
Site-uri web din România
Mass-media în limba română